The Stables and The Loft @ Glenogle Farm | LekkeSlaap
The Stables and The Loft @ Glenogle Farm: Hooffoto's
Adres: Ebenezerdam-pad G9, Magoebaskloof, 0730, Limpopo
Glenogle Farm is 'n privaat landgoed wat tussen denneplantasies in 'n pragtige, bergagtige deel van Magoebaskloof skuil. Dié prentjiemooi plaas spog met 'n manjifieke privaat dam propvol forel.
Daar is 2 luukse selfsorgeenhede om van te kies, naamlik The Stables en The Loft. The Stables is 'n luukse dubbelverdiepingwoning wat ten volle vir selfsorg toegerus is en slaapplek aan 4 gaste bied. Dit is tussen die perdestalle en 'n perdekamp geleë. Op die onderste verdieping is daar 'n stylvolle oopplan-leefarea met 'n sitkamer en 'n kaggel, 'n eetarea en 'n goed toegeruste kombuis met 'n gasstoof en 'n konveksie-mikrogolfoond. Die leefarea lei na 'n stoep en 'n privaat tuin aan die een kant en 'n stal-binnehof aan die ander kant. 'n Spiraaltrap lei na die boonste verdieping waar daar 2 slaapkamers en 'n badkamer met 'n stort, wasbak en 'n toilet is. Die hoofslaapkamer het 'n koninggrootte-bed en die tweede slaapkamer het 2 enkelbeddens.
The Loft is 'n eksklusiewe, romantiese wegbreekplek. Dit is veral ideaal vir wittebroodpaartjies of paartjies wat 'n herdenking of 'n spesiale geleentheid wil vier. Dit is in 'n woud weggesteek en luuks ingerig vir selfsorg. Die suite het 'n slaapkamer, leefarea, ten volle toegeruste plaaskombuis en 'n volledige badkamer. Die slaapkamer en die leefarea bied skilderagtige uitsigte oor die woud en die dam. Verder het die slaapkamer 'n koninggrootte-bed, 'n hoë plafon en 'n kaggel, en buite is daar 'n privaat dek.
Die eenhede word daagliks skoongemaak. Selfoonsein en WiFi is beskikbaar.
September is die beste tyd vir 'n besoek, aangesien die landskap rondom die stalle dan pragtig is. Gaste kan visvang, 'n skemerkelkie op die dek by die dam geniet, of voor die kaggel met 'n glasie rooiwyn ontspan. Glenogle Plaas is 'n puik wegbreekplek vir almal wat smag na ontspanning en sielsverkwikking.
5 uit 5van 56 resensies vir The Stables and The Loft @ Glenogle Farm
Ebenezerdam-pad G9, Magoebaskloof, 0730, Limpopo
Gaste dink The Stables and The Loft @ Glenogle Farm het 'n uitstekende ligging
https://travelground.imgix.net/AAEAAQAAAAAAAAAAAAAAJDY3ZjljMWUxLTYyNTAtNGE0My1hOGYzLWM1OWNkMGFmYzdiZA?w=1440&h=960&fit=crop&auto=enhance,format,compress&q=80 Vanaf R1 550 per nag, vir 2 mense 56 5 1 5 G9 Ebenezer Dam Road Magoebaskloof 0730 Limpopo 086 999 0018 14:00-00:00 10:00 -23.905809226088 29.998286962509